Public procurement notice: Contract Award Notice
Published: 2025-07-31
Buyer: UCON ApS
Country: DK
Region: DK022
Contract type: Services
Procedure: Negotiated with prior call for competition
CPV classification: 71311000: Civil engineering consultancy services
Estimated value: 2641250 DKK
Award criteria: quality, price

Technical requirements: Formålet med dette udbud er at få tilvejebragt et projekt for separatkloakering af 4 delområder i Jystrup, der endnu ikke er separeret.

De 4 delområder skal projekteres samlet og indgå i en helhedsplan for Jystrup by. 

Ud over projektering og udbud omfatter rådgiverydelsen også byggeledelse og fagtilsyn. 

Al kommunikation, skriftlig såvel som mundtlig, i forbindelse med projektets gennemførelse, skal foregå på dansk. 

Hovedydelser og afgrænsning 

Projektet omhandler følgende hovedydelser. Der henvises i øvrigt til dokumentet Ydelsesbeskrivelse og aftalegrundlag 

1.Projektering af projekt for separering og renovering af kloak for Ringsted Spildevand A/S. Vejafvanding medtages i projektering for Ringsted Spildevand, i udlæg for Ringsted Kommune.  

2.Koordinering og granskning af snitflader og konflikter mellem øvrige fremmede ledninger.  

3.Udarbejdelse af udbudsmateriale for separering af kloakledninger i 4 delområder.  

4.Udbud/prisindhentning/kontrahering af anlægsentreprise for Ringsted Spildevand A/S til hovedentreprenør.  

5.Udførelse af byggeledelse, økonomistyring, fagtilsyn, sikkerhedsledelse, risikostyring, kommunikationshåndtering samt fagtilsyn på anlægsarbejdet.  

6.Afslutning af sagen med afleveringsforretning, opfølgning på mangler, samlet anlægsregnskab, kontrol og aflevering af som udført data samt 1- og 5-års eftersyn.  

Grundlag: 

Ringsted Kommune har med Spildevandsplan 2024 vedtaget, at fælleskloakerede oplande i Ringsted kommune, her under Jystrup By, skal separeres og regnvandet fra veje og tagflader føres til den naturlige recipient, som i dette tilfælde er Jystrup sø og Ålbækken. 

Det eksisterende fællessystem er af blandet observans anlagt i perioden 1967 og frem til 2010. Tilstanden af det eksisterende kloaksystem er undersøgt i 2009 i forbindelse med overordnet saneringsplanlægning for hele Ringsted midtby og i 2024 i forbindelse med forundersøgelser til nærværende projekt. 

Der er af firmaet Nielsen & Risager A/S (i dag Artelia) i 2014 udarbejdet saneringsplan med beskrivelse af tilstand og anbefalede tiltag. Denne rapport vedlægges som bilag for samtlige tilbudsgivere og bør indgå i rådgiverens overvejelser i den udstrækning det findes hensigtsmæssigt. 

Der skal etableres et nyt separatsystem. Det skal på baggrund af undersøgelsen i 2024 vurderes i hvilket omfang den eksisterende fællesledning kan genbruges. Genbrugt enten som regnvandsledning, der alene tager overfladevand fra ejendommene, hvorved der skal etableres ny regnvandsledning til vejafvanding og ny spildevandsledning eller som spildevandsledning, hvorved der skal etableres ny regnvandsledning til både overfladevand fra ejendomme og veje. Det skal i den forbindelse vurderes og laves plan for nødvendig strømpeforing, udskiftning eller punktreparation. Der skal etableres nye stikledninger og hvor den eksisterende fællesledning genbruges, skal det vurderes i hvilket omfang eks. fællesstik skal renoveres/udskiftes. Der sættes skelbrønde på alle regn- og spildevandsstik. 

Vejafvanding tilsluttes og renoveres efter behov efter nærmere aftale med Ringsted Kommune. 

Offentlige ledninger beliggende igennem private haver skal så vidt muligt søges nedlagt og erstattet af nye ledninger placeret i vej/sti-arealer. 

Private ledninger, som fører spildevand fra flere ejendomme, skal så vidt muligt erstattes af nye offentlige kloakstik på husets facade imod vej. Eventuelle fælles stik mellem to ejendomme skal så vidt muligt erstattes af separate stik til hver matrikel. 

Bemærk at der i bilag 3 Tilbudsliste er en fast projektpris for tilbuddets projektøkonomi, som den tilbudte pris ikke må overskride i henhold til Ydelsesbeskrivelse og aftalegrundlag samt disse Udbudsbetingelser. Der henvises i øvrigt til Rådgiveraftalens (kontraktens) punkt 7.1 Pris og punkt 9 Fakturering vedr. projektpris og faktureringsmodel. 

For nærmere beskrivelse af de udbudte ydelser, herunder de krav ydelserne skal opfylde, henvises til kravspecifikation og ydelsesbeskrivelsen (bilag 2) og tilbudslisten (bilag 3) samt eventuelle rettelser og besvarelse af spørgsmål.
Proces og metode for udførelse	60 %
Projektorganisation og CV’er	20 %
Kvalitetssystem og dokumentation:	10%
Sikkerhedsledelse og tilsyn:	10%
1 Projekteringsfase – fast pris
2 Udførelsesfase – fast pris
3 Aflevering, KS – fast pris
4 Timepriser – ekstraarbejde/tilkøb – vægtet pris
I henhold til lov om Klagenævnet for Udbud m.v. (loven kan hentes på www.retsinformation.dk), gælder følgende frister for indgivelse af klage:
Klage over ikke at være blevet udvalgt skal være indgivet til Klagenævnet for Udbud inden 20 kalenderdage, jf.lovens § 7, stk. 1, fra dagen efter afsendelse af en underretning til de berørte ansøgere om, hvem der er blevet udvalgt, når underretningen er ledsaget af en begrundelse for beslutningen i overensstemmelse med lovens §2, stk. 1, nr. 1, og udbudslovens § 171, stk. 2.
I andre situationer skal klage over udbud, jf.lovens § 7, stk. 2, være indgivet til Klagenævnet for Udbud inden:
1) 45 kalenderdage efter at ordregiveren har offentliggjort en bekendtgørelse i Den Europæiske Unions Tidende om, at ordregiveren har indgået en kontrakt.Fristen regnes fra dagen efter den dag, hvor bekendtgørelsen er blevet offentliggjort.
2) 20 kalenderdage regnet fra dagen efter at ordregiveren har meddelt sin beslutning, jf.udbudslovens § 185, stk. 2.
Senest samtidig med at en klage indgives til Klagenævnet for Udbud, skal klageren skriftligt underrette ordregiveren om, at klage indgives til Klagenævnet for Udbud, og om hvorvidt klagen er indgivet i standstill - perioden, jf.lovens § 6, stk. 4.I tilfælde hvor klagen ikke er indgivet i standstill - perioden, skal klageren tillige angive, hvorvidt der begæres opsættende virkning af klagen, jf.lovens § 12, stk. 1.
Klagenævnet for Udbuds e-mailadresse er angivet i punkt VI.4.1).
Klagenævnet for Udbuds klagevejledning kan findes på: www.erhvervsstyrelsen.dk.


Winner: UCON ApS
Award value: 2641250
Number of bids: 3